open-index/open-wikipedia-markdown huggingface dataset:
Nuijasaari (Padasjoki)

**Nuijasaari**  on Päijänteen saari Päijät-Hämeessä Padasjoella. Se kuuluu Päijänteen kansallispuistoon.

## Maantietoa
Saari on 160 metriä pitkä, 110 metriä leveä ja sen pinta-ala on 1,1 hehtaaria . Se sijaitsee Padasjoenselän eteläpuolella olevalla Nystölänlahdella. Lahden suuosassa on saariryhmä, jonka keskellä Nuijasaari on. Saariryhmään kuuluu myös Vohlasaari ja varissaari, sekä seitsemän pikkusaarta, joka sijaitsevat jonossa Nuijasaaren ja Tapialeenniemen välillä. Kivikkoisessa saaristossa on muitakin pikkusaaria. Nuijasaari kohoaa keskeltä noin yhdeksän metrin korkeuteen Päijänteestä. Saari on autio.

## Luontoarvoja
Koko saari on luonnonsuojelualuetta, joka kuuluu Päijänteen kansallispuistoon yhdessä joidenkin naapurisaarten, kuten esimerkiksi Varissaaren, kanssa. Kansallispuiston alueet muodostavat yhden Natura 2000-alueen Päijänteen alueen (10&nbsp;857 hehtaaria, FI0335003). Myös edellä mainittu Taipaleenniemi kuuluu kansallispuistoon.

## Historiaa
Padasjoella Nyystölässä talvella 1597 käydyn Nujasodan loppuvaiheessa Iivari Tavast sai Verhon kartanoon linnoittautuneet nuijamiehet valheellisilla lupauksilla antautumaan, jonka jälkeen hän tapatti heidät kartanon edessä olevalle peltoaukealle. Sitten heidän kotinsa ryöstettiin ja useassa tapauksessa poltettiin. Tapahtumien jälkinäytöksenä kirkko epäsi heiltä luvan tulla haudatuksi kirkkomaahan. Vainajat kerättiin hangesta ja kuljetettiin lahdensuulla sijaitsevaan saareen ja haudattiin sinne keväällä. Saaren nimi todennäköisesti vaihtui ”Nuijamiesten saareksi” ja sitä on myöhemmin kutsuttu vain ”Nuijasaareksi”.

## Katso myös
* Luettelo Päijänteen kansallispuiston alueista ja saarista
* Luettelo Suomen Natura 2000 -alueista

## Huomautukset

## Lähteet
Kahdenhaaraset

**Kahdenhaaraset**  on Päijänteen saariryhmä Päijät-Hämeessä Padasjoella. Se kuuluu Päijänteen kansallispuistoon.

## Maantietoa
Saariryhmä muodostuu kahdesta saaresta, jotka sijaitsevat 60 metrin etäisyydellä toisistaan Hirtniemen rannikon tuntumassa Padasjoenselällä Nyystölänlahden suulla. Saarten ympäristö on kivinen. Suurempi saari on 300 metriä pitkä, 150 metriä leveä ja sen pinta-ala on 2,7 hehtaaria . Toinen saari on vastaavasti 200 metriä, 70 metriä ja 0,97 hehtaaria. Saarien yhteispinta-ala on siten 3,7 hehtaaria . Saaret ovat matalat ja ne molemmat kohoaa noin neljän metrin korkeuteen Päijänteestä.

## Luontoarvoja
Molemmat saaret ovat suojeltuja ja ne kuuluvat yhdessä Päijänteen kansallispuistoon. Kansallispuiston alueet muodostavat yhden Natura 2000-alueen Päijänteen alueen (10&nbsp;857 hehtaaria, FI0335003).

## Katso myös
* Luettelo Päijänteen kansallispuiston alueista ja saarista
* Luettelo Suomen Natura 2000 -alueista

## Huomautukset

## Lähteet

## Aiheesta muualla
* http://www.paikkatieto.airix.fi/paikkatieto/padasjoki/paijanne_rantaoyk/selostus_100203.pdf
Yleisurheilun maailmanmestaruuskilpailut 2019 – naisten 100 m

Naisten 100 metrin juoksu yleisurheilun maailmanmestaruuskilpailuissa 2019 järjestettiin Khalifa International Stadiumilla 28.–29. syyskuuta 2019.

## Aikataulu
:*Kaikki ajat paikallista aikaa (UTC+3).*

## Tulokset
### Alkuerät
Erien kolme parasta (Q) ja seuraavat kuusi nopeinta (q) etenivät välieriin.

### Välierät
Erien kaksi parasta (Q) ja seuraavat kaksi nopeinta (q) etenivät loppukilpailuun.

### Loppukilpailu
Loppukilpailu järjestettiin 29. syyskuuta kello 23.20.

## Lähteet
Godomar

**Godomar I** tai **Gondemar** (k. 486) nousi vuonna 473 isänsä Gunderikin kuoltua burgundien kuninkaaksi yhdessä veljiensä Gundobadin, Kilperikin ja Godegiselin kanssa. Godomarin murhasi hänen veljensä Gundobad.

## Lähteet
Sisäministeriön kansallisen turvallisuuden yksikkö

**Kansallisen turvallisuuden yksikkö** () oli Suomen sisäministeriön osasto, joka tulosohjasi Suojelupoliisia. Yksikköä johti Petri Knape. Yksikkö päätettiin lakkauttaa vuoden 2025 lopussa. Vuoden 2026 alusta Suojelupoliisin ja siviilitiedustelun ohjauksesta vastaa sisäministeriön kansliapäällikkö. 

## Historia
Sisäministeriön silloisen kansliapäällikkö Ilkka Salmen asettama työryhmä esitti vuoden 2018 lopulla mallia, jossa sisäministeriöön perustettaisiin erillinen kansallisen turvallisuuden yksikkö. Suojelupoliisin valvonta ja ohjaus siirtyisi sisäministeriön poliisiosastolta tälle uudelle yksikölle, joka toimisi suoraan sisäministeriön kansliapäällikön alaisuudessa. Salmen asettaman työryhmän tehtävä oli pohtia miten sisäministeriössä reagoitaisiin uusien tiedustelulakien voimaantuloon ja Suojelupoliisin uuteen rooliin kansainväliset toimivaltuudet omaavana tiedustelupalveluna. Petri Knapea, Suojelupoliisin virkavapaalla olevaa apulaispäällikköä, pidettiin sisäministeriössä melko varmana valintana uuden kansallisen turvallisuuden yksikön johtoon. Helsingin Sanomien mukaan useat tahot ilmaisivat huolensa siitä, että malli heikentää Suojelupoliisin valvontaa. Huoli liittyi uuden yksikön pieneen kokoon sekä sen toimintaa ohjaavien henkilöiden läheisiin siteisiin Suojelupoliisin.

## Organisaatio
Kansallisen turvallisuuden yksikkö toimii sisäministeriön kansliapäällikkön välittömässä alaisuudessa osastojaon ulkopuolella.

## Toiminta
Kansallisen turvallisuuden yksikkö käsittelee kansallista turvallisuutta, siviilitiedustelua ja Suojelupoliisin toimintaa ja ohjausta. Yksikössä käsitellään sisäministeriön ja sen hallinnonalan turvallisuusasioiden yleistä ohjausta, valmiutta, valvontaa, varautumista, organisaatioturvallisuutta, riskienhallintaa ja kehittämistä koskevia asioita. Kansallisen turvallisuuden yksikkö valvoo, yhteensovittaa ja kehittää näitä asioita yhteistyössä muiden toimijoiden kanssa. Lisäksi kansallisen turvallisuuden yksikössä valmistellaan kansainvälisen avun antamista ja pyytämistä koskevaa päätöksentekoa annetun lain (418/2017) 2 ja 4 § mukaan.

## Suojelupoliisi
Kansallisen turvallisuuden ohjausyksikkö kuului sisäministeriön poliisiosastoon kesäkuuhun 2019 asti, jolloin se muutettiin itsenäiseksi osastoksi uuden tiedustelulainsäädännön tullessa voimaan. Muutoksen myötä myös Suojelupoliisin tulosohjaus siirtyi poliisiosastolta kansallisen turvallisuuden yksikköön.

## Lähteet
Yleisurheilun maailmanmestaruuskilpailut 2019 – miesten pituushyppy

Miesten pituushyppy yleisurheilun maailmanmestaruuskilpailuissa 2019 järjestettiin Khalifa International Stadiumilla 27.–28. syyskuuta 2019.

## Aikataulu
:*Kaikki ajat paikallista aikaa (UTC+3).*

## Tulokset
### Karsinta
Loppukilpailuun eteni tuloksella 8,15 (Q) tai olemalla 12 parhaan joukossa (q).

### Loppukilpailu
Loppukilpailu järjestettiin 28. syyskuuta kello 20.40.

## Lähteet
Yleisurheilun maailmanmestaruuskilpailut 2019 – naisten 10 000 m

Naisten 10 000 metrin juoksu yleisurheilun maailmanmestaruuskilpailuissa 2019 järjestettiin Khalifa International Stadiumilla 28. syyskuuta 2019.

## Aikataulu
:*Kaikki ajat paikallista aikaa (UTC+3).*

## Tulokset
Loppukilpailu järjestettiin kello 21.10.

## Lähteet
Kotka Eagles

**Kotka Eagles** on amerikkalaisen jalkapallon erikoisseura Kotkasta. Seura on perustettu vuonna 2013 ja sen miesten joukkue pelaa kaudella 2023 I-divisioonassa ja naisten joukkue I-divisioonassa. Seuralla on myös lippupallo- ja painijaostot.

Kotkassa oli toiminut 1990-luvulla amerikkalaisen jalkapallon joukkue South East Eagles. Vuonna 2013 kaupunkiin perustettiin uusi seura, joka liittyi kaudeksi 2014 III-divisioonaan. Eagles voitti III-divisioonan vuonna 2015 ja nousi II-divisioonaan. Vuonna 2016 seura perusti naisten joukkueen.

Eaglesin miesten joukkue voitti II-divisioonan vuonna 2017 ja I-divisioonan 2019. Naiset voittivat II-divisioonan vuonna 2016. Miesten joukkue voitti I-divisioonan 2021 ja nousi seuraavaksi kaudeksi Vaahteraliigaan.

## Lähteet

## Aiheesta muualla
*Seuran kotisivut
Nine West

**Nine West** (myös **9 West**) on yhdysvaltalainen muodin tukkumyyjä ja vähittäiskauppayritys. Yrityksen pääkonttori sijaitsee White Plainsissa New Yorkissa. 

## Brändin historia
Nine West sai nimensä perustamispaikkansa sijainnin mukaan. Se sijaitsee Solow Buildingissa osoitteessa 9, West 57th Streetillä New Yorkissa. Vuonna 1983 Nine West avasi ensimmäisen erikoismyymälänsä Stamfordiin, Connecticutiin . Vuonna 1986 Nine West käynnisti ensimmäisen kansallisen mainoskampanjansa. Nine West laajeni ensimmäisen kerran kansainvälisesti avaamalla Hongkongiin toimipisteen vuonna 1994. Siitä lähtien siitä on tullut tuotemerkki, joka sijaitsee yli 800 maailmanlaajuisessa paikassa, 57 maassa. 

Alun perin jalkinebrändiksi perustettu Nine West laajeni käsilaukkuihin, aurinkolaseihin, jalkineisiin, päällysvaatteisiin, koruihin, vyöihin, rannekelloihin, kylmän sään vaarusteihin, hattuihin, huiveihin sekä silmälaseihin.  Käsilaukkujen markkinoille tuonnin jälkeen vuonna 1995 Nine West lisäsi valikomaansa mekkoja, pukuja ja lasten jalkineita. Lisenssisopimuksilla se tarjoaa myös silmälaseja, aurinkolaseja, jalkineita, päällysvaatteita, vöitä, hattuja, kylmän sään varusteita, huiveja ja kääreitä. Maaliskuussa 1995 Nine West osti United States Shoe Corporationin, johon kuului Easy Spirit -tuotemerkki.  

Vuonna 1999 Jones Apparel Group osti Nine Westin.  

Vuonna 2006 Nine West aloitti yhteistyön Vivienne Westwoodin, Thakoonin ja Sophia Kokosalakin kanssa. Vuonna 2009 Nine West ja New Balance tekivät yhteistyötä jalkinekokoelman kehittämiseksi. Fred Allard toimi luovana johtajana vuodesta 2006.  

Kanadalainen Nine Westin jälleenmyyjä ja vähittäiskauppias Sherson Group haki 7. heinäkuuta 2015 konkurssisuojaa Kanadan toimipaikoille.  

Huhtikuussa 2018 ilmoitettiin, että Nine Westin Yhdysvaltain liiketoiminta on tehnyt konkurssin ja sulkenut kaikki myymälänsä.  Nine Westin liiketoiminta ilmoitettiin suljettavan brändin omaksi parhaaksi.  Lisäksi ilmoitettiin, että Authentic Brands -konserni ostaa Nine West -brändin.

## Viittauksia populaarikulttuurissa
Gwyn Creadyin komediassa romaanissa " *Tumbling Through Time* " Seph Pyle kuljetetaan taaksepäin vuoteen 1705, kun hän on kokeillut sandaaliparia Nine West -kaupassa Pittsburghin lentokentällä. 

## Aiheesta muualla
Nine Westin kotisivu

## Lähteet
Bad Guy

**Bad Guy** (tyyliteltynä kokonaan pienaakkosin) on yhdysvaltalaisen laulaja-lauluntekijä Billie Eilishin kappale. Se julkaistiin Darkroomin ja Interscope Recordsin kautta 29. maaliskuuta 2019 viidentenä singlenä Eilishin debyyttistudioalbumilta *[[When We All Fall Asleep, Where Do We Go?]]*. Eilish teki kappaleen yhdessä veljensä Finneas O’Connellin kanssa, joka vastasi sen tuotannosta. Kappale kuvailtiin lehdistökatsauksissa tyylilajiltaan pop-trapiksi ja nu-gothiksi, joille syntetisoitu basso, bassorumpu, sorminapsutus ja 808-rumpukoneen basso tarjoavat minimalistisen instrumentoinnin. Kappaleen sanoituksissa Eilish pilkkaa rakastajaansa väittäen tämän olevan pahis, joskin vihjaa olevansa tätä sinnikkäämpi. Kappale käsittelee myös misandriaa ja sarkasmia.

”Bad Guy” voitti tammikuussa 2020 vuoden laulun ja vuoden levytyksen Grammy-palkinnot. Tammikuussa 2022 *Helsingin Sanomat* pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Bad Guy” ylsi kokonaistuloksissa sijalle 97.

## Lähteet

## Aiheesta muualla

* Billie Eilish and Finneas Break Down Her Hit Song 'Bad Guy' Billie Eilish ja Finneas O'Connell kertovat kappaleen synnystä *Rolling Stone* -lehden videossa. 12 min.
Perfect (Ed Sheeranin kappale)

**Perfect** on englantilaisen laulaja-lauluntekijä Ed Sheeranin kappale hänen kolmannelta studioalbumiltaan, ÷. Kappaleen julkaisun jälkeen se sijoittui neljänneksi Britannian singlelistalla. *[[Billboard]]* uutisoi 21. elokuuta 2017, että ”Perfect” olisi albumin neljäs single. Kappale oli popradiossa 26. syyskuuta 2017 kolmantena singlenä albumista Yhdysvalloissa (kokonaisuudessaan neljäs). Laulu nousi lopulta ykköseksi Yhdistyneen kuningaskunnan singlelistalla ja Yhdysvaltain Billboard Hot 100 -listalla joulukuussa 2017. ”Perfect” -kappaleesta tuli Ison-Britannian joulun numero yksi kappale vuodelle 2017, ja se saavutti huippunsa myös kuudessatoista muussa maassa Australiassa, Kanadassa, ja Irlannissa ja Uudessa-Seelannissa.
Kappaleen musiikkivideota oli katsottu YouTubessa yli 2 miljardia kertaa syyskuuhun 2020 mennessä ja se on Ed Sheeranin toiseksi suosituin kappale ”Shape of You:n” jälkeen. Kappale on englanninkielinen. 

Kappaleen musiikkivideo on kuvattu Alpeilla Itävallassa ja se on julkaistu YouTubessa 9. marraskuuta 2017.

## Lähteet
Établissement de la Radio Tunisienne

**Établissement de la Radio Tunisienne** () on Tunisian kansallinen radioyhtiö. Se on muodostettu vuonna 2007, jolloin kansallinen yleisradioyhtiö jaettiin erillisiksi radio- ja televisioyhtiöiksi.

Tunisian yleisradiolähetykset alkoivat muutamien yksityisten kokeilujen jälkeen osana posti- ja lennätinlaitoksen toimintaa vuonna 1938. Asema sai seuraavana vuonna nimen Radio Tunis. Maan yleisradioyhtiön nimenä on ollut sittemmin Radio Télévision Tunisienne ja Établissement de la Radio Télévision Tunisienne. Nykyisestä radioyhtiöstä käytetään myös nimeä Radio Tunisienne.

Tunisian valtion omistamalla yhtiöllä on neljä kansallista radiokanavaa: arabiankielinen yleiskanava Radio Nationale, nuortenkanava Radio Jeune, kulttuurikanava Radio Culture sekä etupäässä ranskankielinen Radio Tunis Chaîne Internationale eli RTCI. Jälkimmäinen välittää ohjelmia myös englanniksi, italiaksi, espanjaksi ja saksaksi. El Kefissä, Gafsassa, Monastirissa, Sfaxissa ja Tataouinessa on alueradiot.

Radio Tunisienne lähettää ohjelmia ULA-alueella ja keskiaalloilla. Lyhytaaltolähetykset päättyivät vuonna 2013. Ohjelmia voi kuunnella myös Internetissä.

## Lähteet

## Aiheesta muualla
* Radio Tunisienne 
* RTCI
Saitō Makoto

**Saitō Makoto** (13. marraskuuta 1858 Mizusawa – 26. helmikuuta 1936 Tokio) oli japanilainen amiraali ja poliitikko. Hän toimi Korean kenraalikuvernöörinä vuosina 1919–1927 ja 1929–1931 sekä Japanin pääministerinä vuosina 1932–1934.

Saitōn isä oli Mizusawan klaaniin kuulunut samurai Mutsun provinssista. Saitō valmistui Japanin keisarillisesta laivastoakatemiasta vuonna 1879. Hänet lähetettiin vuonna 1884 Yhdysvaltoihin suorittamaan lisäopintoja, ja hän toimi siellä muutamia vuosia Japanin laivastoattaseana. Palattuaan Japaniin vuonna 1888 Saitō työskenteli laivaston pääesikunnassa. Hän sai komentajakapteenin arvon vuonna 1893. Kiinan–Japanin sodan aikana 1894–1895 Saitō oli risteilijä *[[Akitsushima (1892)|Akitsushiman]]* ja sen jälkeen *[[Itsukushima (1889)|Itsukushiman]]* päällikkönä. Hänet ylennettiin vuonna 1897 komentajaksi ja 1900 kontra-amiraaliksi.

Saitō oli vuodesta 1898 Japanin apulaismeriministerinä, mitä tehtävää hän hoiti myös Venäjän–Japanin sodan aikana. Hän oli varsinaisena meriministerinä peräkkäisissä hallituksissa vuosina 1906–1914. Ministerinä hän pyrki laajentamaan Japanin laivastoa. Hän sai paronin (*danshaku*) aatelisarvon vuonna 1907 ja amiraalin sotilasarvon 1912. Sekaannuttuaan Siemens-skandaaliin Saitō joutui vuonna 1914 eroamaan hallituksesta ja siirtymään muutamaksi vuodeksi reserviin. Vuonna 1919 hänet kuitenkin nimitettiin miehitetyn Korean kenraalikuvernööriksi. Saitō pyrki kehittämään Korean siviilihallintoa pelkän sotilashallinnon sijasta. Hän sai vuonna 1925 varakreivin (*shishaku*) aatelisarvon. Saitō osallistui Japanin edustajana vuoden 1927 Geneven kansainväliseen aseidenriisuntakonferenssiin, jossa hän kuului täysivaltaisen komiteaan. Hän oli vuosina 1927–1929 Japanin valtakunnanneuvoston jäsenenä, minkä jälkeen hän palasi vielä kahdeksi vuodeksi Korean kenraalikuvernööriksi.

Kun pääministeri Inukai Tsuyoshi sai surmansa äärioikeistolaisten laivaston upseerien vallankaappausyrityksessä toukokuussa 1932, arvostettu vanhempi valtiomies Saionji Kinmochi ehdotti Saitōa uudeksi pääministeriksi. Saitōn nimityksellä pyrittiin lepyttämään politiikkaan sekaantunut armeijan johto, joka halusi hallitukseen upseereita poliittisten puolueiden sijaan. Saitōn pääministerikaudella Japani siirtyi uhmakkaampaan ulkopolitiikkaan tunnustamalla diplomaattisesti kiistanalaisen Mantšukuon nukkevaltion ja eroamalla Kansainliiton jäsenyydestä. Saitōn hallitus joutui eroamaan Teijin-yhtiöön liittyneen lahjusskandaalin vuoksi vuonna 1934, minkä jälkeen hänet nimitettiin keisarilliseksi sinetinhaltijaksi. Äärikansallismieliset upseerit salamurhasivat 77-vuotiaan Saitōn uudessa vallankaappausyrityksessä helmikuussa 1936.

## Lähteet

## Aiheesta muualla
Middlesexin piirikunta (Massachusetts)

**Middlesexin piirikunta** () on Yhdysvaltojen Massachusettsin osavaltiossa sijaitseva piirikunta. Vuonna 2018 väkiluvuksi laskettiin 1&nbsp;614&nbsp;714, joka teki siitä Massachusettsin ja koko Uuden-Englannin väkirikkaimmän piirikunnan. Sen pinta-ala on 2&nbsp;190 neliökilometriä. Piirikunnan hallintokeskukset ovat Cambridgen ja Lowellin kaupungit, joista Lowell on piirikunnan suurin kaupunki.

Yhdysvaltain vapaussodan ensimmäiset taistelut käytiin piirikunnassa 19. huhtikuuta 1775.

## Väestö
Piirikunnan asukkaista 71,8 prosenttia on valkoisia, 12 prosenttia aasialaisia ja 8,02 prosenttia latinalaisamerikkalaisia. 88,7 prosenttia asukkaista on Yhdysvaltain kansalaisia. Piirikunnan väestön keski-ikä on 38,4 vuotta.

## Kuvia piirikunnasta

Tiedosto:Great Dome, Massachusetts Institute of Technology, Aug 2019 (3 by 2).jpg|Massachusetts Institute of Technology.
Tiedosto:Everett winter.jpg|Everettin kaupunki.


## Lähteet
### Viitteet

## Aiheesta muualla
The Hunter (Blondien albumi)

**The Hunter** on Blondie-yhtyeen vuonna 1982 julkaisema kuudes albumi. Sen tuotti Mike Chapman. 

## Kappaleet
#
#
#
#
#
#
#
#
#
#
#

## Kokoonpano
* Debbie Harry – laulu
* Chris Stein – kitara
* Nigel Harrison – basso
* Jimmy Destri – kosketinsoittimet
* Clem Burke – rummut
* Frank Infante – kitara

## Arvostelut
* AllMusic: 
* Soundi: 

## Lähteet

## Aiheesta muualla
* The Hunter discogs.com -sivustolla.
Alysha Newman

**Alysha Newman** (s. 29. kesäkuuta 1994) on kanadalainen seiväshyppääjä. Dohan MM-kilpailuissa 2019 Newman sijoittui viidenneksi naisten seiväshypyssä tuloksella 480 cm. Kaksi vuotta aiemmin Lontoon MM-kilpailuissa 2017 hän oli seitsemäs tuloksella 465 cm. Sisäratojen MM-kilpailuissa 2018 hän sijoittui kuudenneksi. Kansainyhteisön kisoissa hän saavutti kultaa Gold Coastissa 2018 tuloksella 475 cm ja pronssia Glasgow’ssa 2014 tuloksella 380 cm. Hän sai pronssia Pan-Amerikan kisoissa 2019 tuloksella 455 cm.

Ennätyksensä 485 cm hän hyppäsi Pariisin 2024 olympialaisten loppukilpailussa. Tulos riitti kilpailussa pronssimitaliin. Tulos on myös Kanadan ennätys.

## Lähteet
* 
*
E (täsmennyssivu)

**E** voi tarkoittaa seuraavia:

* E, latinalaisen kirjaimiston viides kirjain, jota käytetään myös monen asian lyhenteenä tai tunnuksena
* e, Neperin luku
* E, oliopohjainen ohjelmointikieli
* e, laitteistosuunnittelussa käytettävä verifiointikieli
* E, Anna Erikssonin ohjaama elokuva vuodelta 2025
* Amiga E, ohjelmointikieli
* GNU E, GNU-projektin laajennus C++-kieleen.
La Serena (juusto)

**La Serena** tai **Torta de la La Serena** on espanjalainen Extremaduran alueelta peräisin oleva lampaanmaitojuusto.

La Serene on nimensä mukaisesti peräisin Espanjan Extremaduran alueen La Serenan kunnasta. Juustolla on ollut vuodesta 1993 lähtien Euroopan unionin nimisuojajärjestelmän mukainen suojattu alkuperänimitys. 

Juustoa valmistettaessa lampaanmaito lämmitetään ensin 25–32 asteen lämpötilaan, jolloin siihen lisätään isoartisokasta valmistettava juoksute. Maidon alhaisen lämpötilan ja kasvisperäisen juoksutteen takia juustomassan muodostumiseen kuluu suhteellisen kauan ja valmis juustomassa on hyvin pehmeää. Juusto kypsyy vähintään 60 päivää.

Valmiit juustot vaihtelevat painoltaan 900 grammasta kahteen kiloon. Juustolla on keltainen tai okrankeltainen kuori. Rakenteeltaan juusto on pehmeää tai keskikovaa. Täysin kypsyneen juuston sisällöstä tulee hyvin pehmeää tai lähes juoksevaa. Ilmiötä kutsutaan paikallisesti nimellä *atortado* ja se johtuu kasvisperäisen juoksutteen valohajoamisesta. Sotkun varalta kypsynyttä juustoa onkin syytä käsitellä varoen.

Juuston makua on kuvailtu suolaiseksi, öljyisäksi, sekä hieman karvaaksi, mutta miellyttäväksi. Suuhun juustosta jää jälkimaku.

## Lähteet
Tunteiden temppelit

**Tunteiden temppelit** on Jouko Aaltosen ohjaama dokumenttielokuva, joka käsitteli suomalaisten elokuvateattereiden historiaa ja suomalaisten elokuvissakäyntikokemuksia.
Muistiinpanoja surun ajalta

**Muistiinpanoja surun ajalta**  (engl. *A Grief Observed*) on muistelmateos, jossa brittiläinen kirjailija C. S. Lewis pohtii vaimonsa Joy Davidmanin kuoleman aiheuttamaa surua. Englanninkielinen alkuteos julkaistiin ensimmäisen kerran vuonna 1961 salanimellä N. W. Clerk, koska Lewis ei halunnut, että häntä pidettäisiin kirjan kirjoittajana. Kirja julkaistiin vuonna 1963, Lewisin kuoleman jälkeen, kirjailijan omalla nimellä. Myös myöhemmässä painoksessa viitataan menehtyneeseen puolisoon kirjaimella H (Davidmanin etunimi, jota hän itse käytti harvoin, oli Helen).  

Kirja koostuu neljästä muistikirjasta, joita Lewis käytti surunsa ilmaisemiseen ja tutkimiseen. Lewis kuvailee, millaista hänen arkielämänsä ja sen hankaluudet ovat ilman Joy Davidmania ja tutkii uskon ja teodikean perustavanlaatuisia kysymyksiä. Lewisin poikapuoli (Joyn poika) Douglas Gresham huomautti vuonna 1994 ilmestyneessä johdannossa, että otsikossa oleva määrittelemätön artikkeli "a" tekee selväksi, että Lewisin suru ei ole mitenkään erityisen olennainen surun kokemus vaan ennemminkin yhden ihmisen näkökulma muiden joukossa. 

Kirja inspiroi televisioelokuvan *Shadowlands* (1985) sekä samannimisen elokuvan (1993). 

Suomennos ilmestyi ensimmäisen kerran vuonna 1984 Kirjaneliöltä. Suomentajana oli Anna-Mari Kaskinen. Vuonna 2009 Kirjapaja julkaisi korjatun version samasta suomennoksesta. 

## Lähteet
Abel Raunio

**Abel Fabian Raunio**, sukunimi aik. *Räisänen* (29. lokakuuta 1870 Pielavesi – 10. heinäkuuta 1933 Alajärvi) oli suomalainen kirkkoherra, suomentaja ja kristillinen kirjailija.

Raunion vanhemmat olivat maanviljelijä Salomon Räisänen ja Saara Karoliina Fyhr. Hän pääsi ylioppilaaksi Jyväskylän lyseosta 1893 ja suoritti teologian erotutkinnon erotutkinnon Helsingin yliopistossa 1901. Raunio vihittiin papiksi 1901.

Raunio oli Inkerissä Kaprion kirkkoherrana 1907–1909 ja Rääpyvän kirkkoherrana 1909–1913. Suomeen palattuaan hän oli Perhon kirkkoherrana 1913–1927 ja Alajärven kirkkoherrana 1924–1933. 

Abel Raunio oli naimisissa vuodesta 1895 Amanda Aleksandra Haakin kanssa.

## Julkaisuja
Nimellä *A. F. Raunio*:
* *Jesus vieraana : tutkistelu Kol. 2: 6 johdosta*. Tekijä, Rauma 1898, 2. painos Hämeenlinna 1901
* *Kristityn suhde maalliseen tavaraan : saarna 15 sunnuntaina Kolminaisuuden p:stä*. "Toukomettisen" pennikirjasto 5. Kauppakirjapaino, Helsinki 1899
* *Suuri salaisuus*. "Toukomettisen" pennikirjasto 3. Pettersson, Helsinki 1899
* *Synteimme puhdistus* ; kirj. A. F. R. "Toukomettisen" pennikirjasto 6. Hämeen sanomat, Hämeenlinna 1900
* *Herran huolenpito kansansa kotimatkasta : saarna Savonlinnan tuomiokirkossa toisena rukouspäivänä 1906*. Tekijä, Savonlinna 1906
* *Käsikirja : Perhon seurakunnalle vuodeksi 1916*. Tekijä, Perho 1915
* *Kunnallisen elämän tehtävistä lähiaikoina meillä : esitelmä Perhon kunnanvaltuuston kokouksessa 3. 2. 1923*. Kokkola 1923

## Toimitustöitä
* *Joulumuruja* ; toim. A. F. Raunio, Akseli Korpinen. "Talvikukkain" toimitus, Kuopio 1900
* *Hyvästijättö : evankelinen julkaisu* ; toim. A. F. Raunio ym. Kuopio 1903

## Suomennoksia
* Peter Paul Waldenström : *Kaikki pitää tulla täytetyksi : tutkistelu Mark. 10: 32-45 johdosta, pidetty Immanuelin kirkossa Tukholmassa laskiaissunnuntaina 1894*. Lähetyskirjakauppa, Helsinki 1894
* Agnes Vollmar : *Mummu : kertomus nuorille ja vanhoille* ; suom. Benjamin Ajo ja Abel Fabian Raunio. Lähetyskirjakauppa, Helsinki 1894, 2. painos 1903
* N. Fries : *Vitjoilla sidottu taivaaseen : kertomus*. Lähetyskirjakauppa, Helsinki 1894
* Johannes Bäck : *Korpimatkalla : juhlasaarna Luth. evank. yhdistyksen vuosijuhlassa Helsingissä kesäk. 30 p. 1897*. Suomen luth. evank.-yhdistys, Helsinki 1898, 2. painos 1899, 3. painos 1904
* Sven Wägner : *Lyhykäinen filosofian historia. 1-2 vihko*. Edlund, Helsinki 1898
* Johan Vilhelm Fontell : *Taivaallinen koti : lähetyssaarna Lutherilaisen Evankeliumi-yhdistyksen vuosijuhlassa Helsingissä heinäkuun 6 p:nä 1899*.  Suomen luth. evank.-yhdistys, Helsinki 1899, 2. painos 1908
* Sven Wägner : *Kreikan filosofian ja keskiajan filosofian historia*. Edlund, Helsinki 1901

## Lähteet
Lupaja

**Lupaja** on kylä Salon kaupungin Perniössä. Kylä sijaitsee Perniön kirkonkylän eteläpuolella Perniönjoen ja Asteljoen yhtymäkohdassa.

Lupaja on maisemaltaan vaihtelevaa. Peltoaukioita halkovat syvät jokilaaksot sekä maantie. Kyläalueella on useita korkeita kallioisia ja metsäisiä mäkiä, joiden päällä on muinaishautoja ja hautaröykkiöitä eri aikakausilta.

Muinaisjäännösten perusteella Lupajan alue on ollut asuttuna viimeistään pronssikaudella. Varhaisin maininta Lupajasta on 1200-luvulta. Lupajassa on ollut suuria maatiloja sekä kappalaisen virkatalo. Tiloilla on työskennellyt käsityöläisiä, joiden torpat ja mäkituvat ovat sijainneet hajallaan pitkin kyläaluetta. Osa niistä lunastettiin maatiloiksi 1920-luvulla. Perniön ensimmäinen kansakoulu, Lupajan kansakoulu, rakennettiin naapurikylän Pappilan puolelle vuonna 1872.

Lupaja muuttui suuresti 1960- ja 1970-luvuilla. Kylästä lopettivat osuuskauppa ja meijeri, toisaalta kylään perustettiin kunnalliskoti. Uusi kantatie 52 halkaisi kyläalueen ja hiljalleen kirkonkylän taajama-asutus on hivuttautunut lähemmäs Lupajaa.

## Lähteet
Frank Reinecke

**Frank Reinecke** (s. 1960 Hampuri) on saksalainen kontrabasisti.

Reinecke aloitti viulutunnit 5-vuotiaana ja aloitti 15-vuotiaana kontrabassonsoiton itsenäisen opiskelun. Hän opiskeli Klaus Stollin johdolla Berliinissä. 23-vuotiaana hän sai kiinnityksen Baijerin radion sinfoniaorkesteriin, ja vuosina 1995–2001 hän työskenteli Salzburgin Mozarteumissa ensin Klaus Stollin avustajana, sitten kontrabassonsoiton kunniaprofessorina.

Reinecke on uuden musiikin tulkitsijana kantaesittänyt lukuisia soolo- sekä kamarimusiikkiteoksia ja ollut vierailevana taiteilijana useilla kansainvälisillä festivaaleilla. Hänen pitkäaikainen yhteistyönsä viulisti Helge Slaatton kanssa on johtanut kokoonpanolle sävelletyn ohjelmiston laajentumiseen. Duolle ovat säveltäneet teoksia muiden muassa Niels Viggo Bentzon, Türing Bräm, Nikolaus Brass, Morten Skovgaard Danielsen, Peter Michael Hamel, Wolfgang Heisig, Sven Lyder Kahrs, Hanna Kulenty, Hans Lüdemann, Enno Poppe, Nicolaus Richter de Vroe, Erhan Sann, Wolfgang von Schweinitz, Wilhelm Dieter Siebert, Manfred Stahnke, Erkki-Sven Tüür ja Isang Yun. Duo on esiintynyt Saksassa, Tanskassa, Norjassa, Italiassa, Itävallassa, Ranskassa, Kreikassa, Armeniassa, Luxemburgissa ja Yhdysvalloissa. Levytys Von Schweinitzin *Plainsound Glissando Modulation* -teoksesta toi esittäjilleen Deutscher Schallplattenpreisin.

Reinecke on soittanut kamarimusiikkia myös muiden muassa Haydn-Trio Wienin, Deutsche Bläsersolistenin, Pražák-kvartetin ja ensemble recherchen  kanssa. Hän on pitänyt mestarikursseja Saksassa, Itävallassa, Kreikassa ja Yhdysvalloissa. Hän on myös tehnyt radio-ohjelmia.

## Lähteet
Pulkkilanharjun pohjoisin saari

**Pulkkilanharjun pohjoisin saari** on Päijänteen saari Päijät-Hämeessä Asikkalassä. Osa siitä kuuluu Päijänteen kansallispuistoon.

## Maantietoa
Saari on 3,0 kilometriä pitkä, 930 metriä leveä ja sen pinta-ala on 1,16 neliökilometriä . Se alkaa koillisessa 1,6 kilometriä pitkällä niemellä ja saaren erottaa niemestä 90 metriä leveä Käkisalmi. Lounaispuolella on Pulkkilanharjuun kuuluva keskimmäinen saari, joka erottaa tästä 140 metriä leveä Karinsalmi. Harjujaksoon kuuluu vieressä sijaitseva Viinasaari ja sen pienet luodot. Saari on muualta korkeintaan 500 metriä leveä, mutta sen lounaispää on pyöreän muotoinen ja 950 metriä leveä. Saari on korkea harjanteen kohdalla, mutta muualla se on matala ja tasainen. Harjanteen korkein kohta kohoaa 22 metrin korkeuteen Päijänteestä. Saaren ja samalla koko harjujakson ylittää Sysmän kirkonkylältä Vääksyyn kulkeva seututie 314. Saaressa on peltomaata ja kiinteää asutusta maatilan ja kahden muun tilan verran. Vapaa-ajan asutusta on 30 vapaa-ajan asunnon verran.

## Luontoarvoja
Saaresta on osa luonnonsuojelualuetta, joka kuuluu Päijänteen kansallispuistoon yhdessä Viinasaaren ja keskimmäisen Pulkkilanharjun saaren kanssa. Kansallispuiston alueet muodostavat yhden Natura 2000-alueen Päijänteen alueen (10&nbsp;857 hehtaaria, FI0335003).

## Katso myös
* Luettelo Päijänteen kansallispuiston alueista ja saarista
* Luettelo Suomen Natura 2000 -alueista

## Huomautukset

## Lähteet
Pulkkilanharjun keskimmäinen saari

**Pulkkilanharjun keskimmäinen saari** on Päijänteen saari Päijät-Hämeessä Asikkalassa. Osa siitä kuuluu Päijänteen kansallispuistoon.

## Maantietoa
Saari on 2,9 kilometriä pitkä, 270 metriä leveä ja sen pinta-ala on 34,7 hehtaaria . Se sijaitsee Hinttolanselän ja Asikkalanselän välissä ja kuuluu Pulkkilanharjun muodostavaan harjujaksoon. Sen koillispuolella sijaitsee Pulkkilanharjun pohjoisin saari, joka jää 140 metriä leveän Karinsalmen taakse. Saaren lounaispuolella se on rakennettu lähes yhteen Vähäsaaren kanssa, joiden välissä virtaa kapea Vähäsalmi. Saaren harjanteen korkein kohta sijaitsee Kukonkorkeella, joka kohoaa 22 metrin korkeuteen Päijänteestä. Saaren ylittää Sysmän kirkonkylästä Vääksyyn kulkeva seututie 314. Saaressa ei ole kiinteää asutusta, mutta sille on rakennettu yli 20 vapaa-ajan asuntoa. Saaren eteläpäässä on ravintola, jossa on pieni näkötorni.

## Luontoarvoja
Saaresta on noin puolet luonnonsuojelualuetta, joka kuuluu Päijänteen kansallispuistoon yhdessä pohjoisen Pulkkilanharjun saaren kanssa. Kansallispuiston alueet muodostavat yhden Natura 2000 -alueen Päijänteen alueen (10&nbsp;857 hehtaaria, FI0335003).

## Katso myös
* Luettelo Päijänteen kansallispuiston alueista ja saarista
* Luettelo Suomen Natura 2000 -alueista

## Huomautukset

## Lähteet

## Aiheesta muualla
* Rantaterassi Reimari
Bo-Göran Åstrand

**Bo-Göran Åstrand** (s. 14. marraskuuta 1964 Purmo) on suomalainen teologi, joka on toiminut Porvoon hiippakunnan piispana vuodesta 2019 alkaen.

Åstrand vihittiin papiksi vuonna 1991, ja sen jälkeen hän työskenteli Pietarsaaren ruotsinkielisessä seurakunnassa pastorina, kappalaisena ja kirkkoherrana.

## Kunnianosoituksia

* Suomen Valkoisen Ruusun komentajamerkki (2025)

## Lähteet

## Aiheesta muualla
* Bo-Göran Åstrandin sivusto.
Eva von Weissenberg

**Eva von Weissenberg** o.s. *Reinius* (13. heinäkuuta 1911 Tampere – 4. elokuuta 2010 Kemiö) oli suomalainen taiteilija, erityisesti graafikko ja akvarellimaalari.

Eva von Weissenberg syntyi Tampereella ja valmistui ylioppilaaksi Tampereen Yhteiskoulusta. Von Weissenberg opiskeli Taideyhdistyksen piirustuskoulussa ja sen jälkeen Ateneumin taidegraafisella linjalla, jossa hän ystävystyi mm. Kylli Kosken ja Kaj Franckin kanssa. Hän meni naimisiin Daniel (Dan) von Weissenbergin kanssa vuonna 1934 ja pari asettui Wijkin kartanolle Kemiössä. Heille syntyi kymmenessä vuodessa kuusi lasta.  

Sodan aikana Eva von Weissenberg toimi lottana. Hän oli myös aktiivinen martta koko elämänsä aikana: hän perusti mm. Kemiön Marttayhdistyksen vuonna 1936 ja toimi Varsinais-Suomen Marttapiiriliiton hallituksen puheenjohtajana vuosina 1973–1979. Hän on suunnitellut Marttaliiton lipun, joka nimellä Marttalippu vihittiin käyttöön 10. kesäkuuta 1949.

von Weissenberg työskenteli taide- ja musiikkiopettajana Kemiön ruotsinkielisessä yhteiskoulussa vuodesta 1956 kunnes hän siirtyi eläkkeelle vuonna 1978. Hänellä oli Kemiön Strömmassa galleria. Hän maalasi ja piti näyttelyitä kuolemaansa asti.

## Tunnustukset
* Marttaliiton kultainen ansiomerkki
* Suomen Valkoisen Ruusun ritarikunnan mitali 1975
* Marttaliiton kunniajäsen 1989
* Varsinais-Suomen Marttapiiriliiton kunniapuheenjohtaja

## Kirjallisuutta
* Dan Weissenberg, *Livslustens målare: Om konsten, kärleken och den blå färgen: en konstnärsbiografi över Eva v Weissenberg, akvarellmålare, född 1911*, Basement Pictures 2008. Finna.fi

## Lähteet
Alexandre Cabanel

**Alexandre Cabanel** (28. syyskuuta 1823 Montpellier – 23. tammikuuta 1889 Pariisi) oli ranskalainen taidemaalari.

Cabanel oli akateemisen tyylisuunnan taidemaalari, joka maalasi uskonnollisia, historiallisia ja klassisia aiheita. Hän oli omana aikanaan arvostettu muotokuvamaalari sekä Ranskan keisari Napoleon III:n arvostama taiteilija.

Cabanel pääsi opiskelemaan Pariisin École des Beaux-Arts -taidekouluun 17-vuotiaana. Hän oli François-Édouard Picot’n oppilas ja piti ensimmäisen näyttelynsä vuonna 1844. Hänelle myönnettiin stipendi vuonna 1845 ja hänet valittiin professoriksi opinahjoonsa vuonna 1863.

Pariisin salongin Grande Médaille d’Honneurin Cabanel voitti vuosina 1865, 1867 ja 1878. Opettajan toimensa aikana hän ehti opettaa satoja opiskelijoita ja oli näin keskeisesti vaikuttamassa kokonaisen sukupolven käsitykseen hyvästä taiteesta. Uransa loppupuolella hän ajautui riitoihin uuden, impressionismiksi kutsutun taidesuuntauksen kanssa. Cabanel ja William-Adolphe Bouguereau kieltäytyivät vastaanottamasta impressionistien töitä salonkiin ja tämä sai impressionistit perustamaan oman salonkinsa. Keisari Napoleon III puuttui asiaan ja osti valtion kokoelmiin Cabanelin ja Bouguereaun hylkäämiä töitä.  

Cabanelin työtä *[[Venuksen synty]]* pidetään yhtenä 1800-luvun kuuluisimmista maalauksista.
## Teoksia

File:Alexandre Cabanel - Death of Moses.jpeg|*Mooseksen kuolema*,  (1850)
File:Alexandre Cabanel 002.jpg|*Napoleon III:n muotokuva*, (ehkä 1865)
File:Expulsion of Adam and Eve (Alexandre Cabanel).jpg|*Aatami ja Eeva karkotetaan paratiisista*, (1867)
File:Cornelia Lyman Warren.png|*Cornelia Lyman Warrenin muotokuva*, (1871)
File:Alexandre Cabanel - Harmonie.jpg|*Harmonia*, (1877)
File:Alexandre Cabanel, Ophelia.JPG|*Ofelia*, (1883)


## Lähteet

## Aiheesta muualla

* http://www.artrenewal.org/Artist/Index/5
* https://web.archive.org/web/20160729184657/http://alexandrecabanel.com/
Buddhadeb Bhattacharjee

**Buddhadeb Bhattacharjee** (; 1. maaliskuuta 1944 – 8. elokuuta 2024) oli intialainen poliitikko, joka toimi Länsi-Bengalin pääministerinä vuosina 2000–2011. Hän nousi virkaansa, terveyssyistä eronneen, Jyoti Basun seuraajana. Bhattacharjeen virkakauden päättymisen myötä Länsi-Bengalin yli 30 vuotta kestänyt kommunistinen hallinto päättyi.

Osavaltion pääministerinä Bhattacharjee muistetaan pyrkimyksestään teollistaa Länsi-Bengalia. Maatalousvaltaisen osavaltion teollistaminen vaati maanhaltuunottamista viljelijöiltä, mikä puolestaan herätti vastustusta, jonka varjolla Mamata Banerjee valittiin uudeksi pääministeriksi vuonna 2011. Vuoden 2016 osavaltiovaaleissa Bhattacharjee liittoutui kongressipuolueen kanssa voittaakseen Banerjeen. Vaalien lopputulos oli kuitenkin tappio kommunisteille, jonka seurauksena Bhattacharjee lopetti poliittisen uransa.

Politiikan ohella Bhattacharjee on kirjoittanut useita kirjoja. Mukaan lukien 13 kirjaa Länsi-Bengalin poliittisesta tilanteesta. Kirjallisessa tuotannossaan hän on dokumentoinut vasemmistorintaman hallituksen historiaa osavaltiossa sekä käsitellyt kansainvälisiäkin aiheita. Vuonna 2018 hän julkaisi kirjan kansallissosialistisen Saksan historiasta 1930-luvulta toisen maailmansodan loppuun. 

## Lähteet

## Aiheesta muualla
Kultaintiaaniheinä

**Kultaintiaaniheinä** (*Sorghastrum nutans*) on heinäkasvien (Poaceae) heimoon, intiaaniheinien (*Sorghastrum*) sukuun kuuluva kasvilaji. Se on monivuotinen, korkeakasvuinen heinälaji, jolla on leveät, sinivihreät lehdet sekä suuri, kullanruskeanvärinen kukinto. Kultaintiaaniheinä voi kasvaa 90–240 cm korkeaksi, ja sen kukintona on runsaskukkainen röyhy, jonka kukat houkuttavat perhosia. Kultaintiaaniheinä kukkii loppukesällä tai alkusyksyllä. Kultaintiaaniheinän hedelmänä on jyvä.

Kultaintiaaniheinä kasvaa luonnonvaraisena Pohjois-Amerikassa, mutta sitä kasvatetaan myös koristekasvina. Kultaintiaaniheinä viihtyy kosteilla, runsasravinteisilla ja kalkkipitoisilla kasvupaikoilla hiekkaisessa tai savisessa maaperässä. Kultaintiaaniheinä kestää hyvin kuivuutta ja suosii ajoittain tulvivia sekä kulottuvia kasvupaikkoja. Alavilla mailla kultaintiaaniheinä voi toisinaan muodostaa puhtaita kasvustoja. Valo-olosuhteidensa osalta kultaintiaaniheinä sopii sekä aurinkoiselle että varjoisalle kasvupaikalle. Kultaintiaaniheinää lisätään siemenistä.

## Lähteet
* Wildflower.org: Plant Database: ''Sorghastrum nutans'' 

## Aiheesta muualla
* Laji.fi: Kultaintiaaniheinä (''Sorghastrum nutans'')
* Integrated Taxonomic Information System (ITIS): ''Sorghastrum nutans'' 
* Global Biodiversity Information Facility (GBIF): ''Sorghastrum nutans''
Remote direct memory access

**Remote direct memory access** (Remote DMA, RDMA) on teknologia verkotettujen tietokoneiden väliseen tiedonsiirtoon RAM-muistissa sijaisevalle tiedolle ilman kummankaan tietokoneen suorittimen, välimuistin tai käyttöjärjestelmän osallistumista tiedon siirtoon.

Teknologiaa käytetään suurteholaskennassa tietokoneklustereissa ja supertietokoneissa, mutta teknologiasta on tullut yleisemmin saatavaa kustannuksien laskun ja ethernetin päällä toimivan RDMA over Converged Ethernet (RoCE) -standardin myötä.
Mekanismi tukee *nolla-kopio* menetelmää verkkosovittimen tuella tiedon siirtoon ilman tietokoneen oman suorittimen tukea kuten perinteinen Oikosiirto (DMA).

Esimerkkitoteutuksia RDMA:lle ovat InfiniBand, iWARP, Omni-Path ja Virtual Interface Architecture.

## Ohjelmistotuki
Muun muassa FreeBSD, Oracle Solaris, Red Hat Enterprise Linux, SUSE Linux Enterprise Server ja VMware ESXi tukevat RDMA-ratkaisuja.

## Lähteet
Yhteiskuntapolitiikka (lehti)

**Yhteiskuntapolitiikka** (YP) on yhteiskuntatieteellinen tiedejulkaisu. Lehteä julkaisevat Terveyden ja hyvinvoinnin laitos, Eläketurvakeskus, Helsingin yliopiston valtiotieteellinen tiedekunta, Kansaeläkelaitoksen tutkimusyksikkö ja Tampereen yliopiston yhteiskuntatieteiden tiedekunta. 

Yhteiskuntapolitiikassa julkaistavat artikkelit vertaisarvioidaan. Lehti on sitoutunut noudattamaan Tieteellisten seurain valtuuskunnan ohjeita vertaisarviointikäytännöistä.

## Lähteet
Hioki (Kagoshima)

**Hioki** () on Japanin kaupunki Kyūshūn saarella Kagoshiman prefektuurissa. Se sijaitsee prefektuurin länsiosassa Satsuman niemimaan länsirannikolla Kagoshiman kaupungin länsipuolella. Kaupunki rajautuu Itä-Kiinan mereen ja siellä on yksi maan pisimmistä hiekkarannoista, Fukiagen hiekkaranta mäntymetsineen. Hiokissa on 48&nbsp;304 asukasta (syyskuussa 2019) ja sen pinta-ala on 253,01 neliökilometriä.

Hioki on hallinnollisena alueena suhteellisen uusi: se perustettiin vuonna 2005 liittämällä yhteen Ijūinin, Higashi-Ichikin, Hiyoshin ja Fukiagen maaseutukaupungit. Kaupungin keskusta sijaitsee Ijūinissa. Historiallisesti alue kuului Ijūin-klaanille ja myöhemmin Shimazu-klaanille, jonka valtakaudesta on jäljellä useita muistomerkkejä. Kaupunki on Satsuma-keramiikan valmistusaluetta. Merkittäviä elinkeinoja ovat teen, kasviksien ja hedelmien viljely sekä kalastus ja karjankasvatus.

Hiokin nähtävyyksiin kuuluvat Fukiagen hiekkarannan lisäksi Fukiage-onsenin ja Yunomoto-onsenin kuumat lähteet ja esimerkiksi Tokushigen pyhäkkö. Kaupunkia palvelee JR Kyūshūn Kagoshima-päälinja. 

## Kuvia

Tiedosto:Tokushige Shrine 201805.jpg|Tokushigen pyhäkkö
Tiedosto:Chin-jukan Kiln 01.jpg|Chinjukanin keramiikkauunin museo
Tiedosto:Ijūin Station Southside 20180503.jpg|Ijūinin rautatieasema


## Lähteet

## Aiheesta muualla

* Kaupungin internetsivut
Jaroslava Mahutših’

**Jaroslava Oleksijivna Mahutših’** (, s. 19. syyskuuta 2001) on ukrainalainen korkeushyppääjä. Hän on olympiavoittaja, sisä- ja ulkoratojen maailman- ja Euroopan-mestari sekä maailmanennätyksen haltija. Hän aloitti korkeushypyn 13-vuotiaana.

Mahutših’ voitti kultaa Euroopan nuorten olympiafestivaaleilla 2017 tuloksella 189. Nairobin alle 18-vuotiaiden MM-kilpailuissa 2017 Mahutših’ voitti kultaa tuloksella 192 cm. Győrin alle 18-vuotiaiden EM-kilpailuissa 2018 hän saavutti kultaa ylittämällä 194 cm. Buenos Airesin nuorten kesäolympialaisissa 2018 Mahutših’ voitti molemmat korkeushyppykilpailut saavuttaen kultaa. Ensimmäisessä kilpailussa hän hyppäsi 192 cm ja toisessa kilpailussa 195 cm.

Mahutših’ hyppäsi sisäratojen kaikkien aikojen parhaan alle 18-vuotiaiden tuloksen 196 Minskissä joulukuussa 2018. Hän hyppäsi alle 20-vuotiaiden sisäratojen maailmanennätyksen 199 Hustopečessa tammikuussa 2019. Boråsin alle 20-vuotiaiden EM-kilpailuissa 2019 Mahutših’ voitti kultaa tuloksella 192 cm.

Dohan MM-kilpailuissa 2019 Mahutših’ saavutti hopeamitalin hypättyään 204 cm, mikä oli uusi alle 20-vuotiaiden maailmanennätys. Hänestä tuli nuorin kenttälajien MM-mitalisti koskaan. 

Mahutših’ hyppäsi sisäratojen alle 20-vuotiaiden maailmanennätyksen 202 Karlsruhessa tammikuussa 2020. Hän teki Ukrainan ennätyksen 206 cm Banská Bystricassa helmikuussa 2021. Hän voitti sisäratojen Euroopan-mestaruuden Toruńissa 2021 tuloksella 200. Kesällä 2021 hän voitti alle 23-vuotiaiden EM-kultaa tuloksella 200 ja sijoittui kolmanneksi Tokion olympialaisissa tuloksella 200. Belgradin MM-hallikilpailuissa 2022 hän voitti kultaa tuloksella 202. Eugenen MM-kilpailuissa 2022 Mahutših’ saavutti hopeaa tuloksella 202 cm. Hän voitti samana kesänä Euroopan-mestaruuden Münchenissä tuloksella 195 cm ja hyppäsi Brysselissä parhaan ulkoratatuloksensa 205.

Mahutših’ voitti sisäratojen Euroopan-mestaruuden Istanbulissa 2023 tuloksella 198. Hän voitti saman vuoden Budapestin MM-kilpailuissa maailmanmestaruuden tuloksella 201&nbsp;cm. Glasgow'n MM-hallikilpailuissa 2024 hän sai hopeaa tuloksella 197. Hän voitti Euroopan-mestaruuden Roomassa 2024 tuloksella 201.

Mahutših’ hyppäsi maailmanennätyksen 210 cm Pariisin Timanttiliigan kilpailussa 7. heinäkuuta 2024. Aiempi maailmanennätys oli Stefka Kostadinovan vuonna 1987 Roomassa hyppäämä 209. Hän voitti samana vuonna olympiakultaa Pariisissa tuloksella 200. Hän voitti sisäratojen Euroopan-mestaruuden Apeldoornissa 2025 tuloksella 199. Kaksi viikkoa myöhemmin hän saavutti Nanjingin MM-hallikilpailuissa pronssia tuloksella 195. Saman vuoden Tokion MM-kilpailuissa hän jakoi pronssin Angelina Topićin kanssa tuloksella 197.

Mahutših’ on voittanut 22 Timanttiliigan kilpailua mukaan lukien finaalit Zürichissä 2022, Eugenessa 2023 ja Brysselissä 2024.

## Lähteet

## Aiheesta muualla
*
*Jaroslava Mahutših’ european-athletics.org-sivustolla
Yleisurheilu kesäolympialaisissa 2020 – miesten 400 m

**Miesten 400 metrin juoksussa [[Kesäolympialaiset 2020|Tokion kesäolympialaisissa 2020]]** kilpaillaan 1.–5. elokuuta 2021. 400 metrin juoksu kilpaillaan Uudella kansallisella stadionilla.

## Karsinnat

400 metrin juoksuun osallistuu 48 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 44,90 sekuntia. Jos 48 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021.

### Olympiaturnaukseen osallistuvat urheilijat

## Aikataulu
1. kierros kilpaillaan 1. elokuuta. Välierät juostaan 2. elokuuta ja loppukilpailu 5. elokuuta. Palkintojenjakotilaisuus on 6. elokuuta.

## Lähteet
Yleisurheilu kesäolympialaisissa 2020 – naisten 100 m aitajuoksu

**Naisten 100 metrin aitajuoksussa [[Kesäolympialaiset 2020|Tokion kesäolympialaisissa 2020]]** kilpaillaan 31. heinäkuuta – 2. elokuuta 2021. 100 metrin aitajuoksu kilpaillaan Uudella kansallisella stadionilla.

## Karsinnat

100 metrin aitajuoksuun osallistuu 40 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 12,84 sekuntia. Jos 40 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021.

### Olympiaturnaukseen osallistuvat urheilijat

## Aikataulu
Karsinnat juostaan 31. heinäkuuta. Välierät juostaan 1. elokuuta ja loppukilpailu 2. elokuuta. Palkintojenjakotilaisuus on 2. elokuuta.

## Lähteet
Vernerin matka maailmalle

**Vernerin matka maailmalle** on Pirkko Talvio-Jaatisen kirjoittama ja Tommi Kinnusen kuvittama ja ideoima lastenkirja Wadivaakkujen suvusta ja myöhään kuoriutuneesta Verneristä, joka jää jälkeen Afrikkaan muutosta myöhäisen syntymänsä takia.

## Lähteet
Liuskamaltsa

**Liuskamaltsa** (*Atriplex calotheca*, syn. *Atriplex hastata*) on revonhäntäkasvien (Amaranthaceae) heimoon, maltsojen (*Atriplex*) sukuun kuuluva kasvilaji. Se on yksivuotinen ja usein suurikokoiseksi kasvava maltsalaji. Liuskamaltsa muistuttaa paljolti isomaltsaa (*Atriplex prostrata*) ja toisinaan liuskamaltsa on luettu isomaltsan alalajiksi, vaikka useimmin näitä kahta pidetään kuitenkin omina lajeinaan.

Liuskamaltsan varsi voi kasvaa 80 cm pitkäksi ja se on kasvutavaltaan pysty tai maanmyötäinen. Lehdet sijaitsevat vastakkain, ja ne ovat leveitä sekä hieman möyheitä. Liuskamaltsan kukat ovat pieniä ja liuskamaltsa kukkii heinäkuusta syyskuulle.

Liuskamaltsa kasvaa merilevän lannoittamilla merenrannoilla. Suomessa liuskamaltsaa on havaittu viime vuosien aikana muutamilta alueilta Suomenlahden sekä Perämeren rannikolta.

## Lähteet

## Aiheesta muualla
* Laji.fi: Liuskamaltsa (''Atriplex calotheca'')
* Integrated Taxonomic Information System (ITIS): ''Atriplex calotheca'' 
* Global Biodiversity Information Facility (GBIF): ''Atriplex calotheca''
Selemon Barega

**Selemon Barega** (s. 20. tammikuuta 2000) on etiopialainen kestävyysjuoksija.

Vuoden 2016 alle 20-vuotiaiden MM-kilpailuissa Bydgoszczissa hän voitti kultaa 5&nbsp;000 metrillä. Seuraavana vuonna hän voitti Nairobissa alle 18-vuotiaiden maailmanmestaruuden 3&nbsp;000 metrillä ja Tlemcenissä alle 20-vuotiaiden Afrikan-mestaruuden 5&nbsp;000&nbsp;metrillä. Samana vuonna hän sijoittui Lontoon MM-kilpailuissa 5&nbsp;000 metrillä viidenneksi. Vuonna 2018 hän sai hopeaa Birminghamin halli-MM-kilpailuiden 3&nbsp;000 metrillä. Dohan MM-kilpailuissa 2019 hän sai hopeaa 5&nbsp;000 metrillä ajalla 12.59,70. Tokion olympialaisissa 2020 Barega voitti 10 000 metrin juoksun olympiakultaa ajalla 27.43,22. Hän voitti sisäratojen maailmanmestaruuden 3&nbsp;000&nbsp;metrillä Belgradissa 2022 ajalla 7.41,38. Saman vuoden Eugenen MM-kilpailuissa hän oli 10&nbsp;000&nbsp;metrillä viides ja 5&nbsp;000&nbsp;metrillä kahdestoista. Hän saavutti maastojuoksun MM-kilpailuissa Bathurstissa 2023 hopeaa joukkuekilpailussa ja oli henkilökohtaisessa kilpailussa kahdestoista. Saman vuoden Budapestin MM-kilpailuissa hän saavutti 10&nbsp;000&nbsp;metrillä pronssia ajalla 27.52,72. Hän saavutti Glasgow'n MM-hallikilpailuissa 2024 pronssia 3&nbsp;000&nbsp;metrillä ajalla 7.43,64. Pariisin olympialaisissa 2024 hän sijoittui 10&nbsp;000&nbsp;metrillä seitsemänneksi. ja Tokion MM-kilpailuissa 2025 kuudenneksi.

## Henkilökohtaiset ennätykset
;Ulkoradat

;Sisäradat

## Lähteet
* 

### Viitteet